**С Т А Т У Т**

**ЈАВНОГ ПРЕДУЗЕЋА ПОСЛОВНИ ЦЕНТАР ЗЕМУН**

**Април 2019.**

На основу одредбе члана 26. и члана 76. став 1. Закона о јавним предузећима ( „Сл. гласник РС“ бр. 15/16) , а у вези са чланом 12. став 5. Закона о привредним друштвима ( „Сл. гласник РС“ бр. 36/11, 99/11, 83/14- др. закон, 5/15, 44/18 и 95/18), законски заступник ЈАВНОГ ПРЕДУЗЕЋА ПОСЛОВНИ ЦЕНТАР ЗЕМУН дана 22.04.2019. године сачињава

**ПРЕЧИШЋЕНИ ТЕКСТ СТАТУТ ЈАВНОГ ПРЕДУЗЕЋА ПОСЛОВНИ ЦЕНТАР ЗЕМУН**

Пречишћени текст обухвата:

1. Статут Јавног предузећа који је Надзорни одбор донео 22.11.2016. године под бројем 01-151, на који је сагласност дала Скупштина Градске општине Земун под бројем 06-1162/2016-II/21 od 30.11.2016. године.
2. Одлуку о изменама Статута Јавног предузећа коју је Надзорни одбор донео 29.03.2019. године под бројем 01-25 , на који је сагласност дала Скупштина Градске општине Земун под бројем 06-330/2019-IV/43 од 15.04.2019. године.

I ОСНОВНЕ ОДРЕДБЕ

**Члан 1.**

Овим Статутом се уређују питања од значаја за организовање, рад и пословање ЈАВНОГ ПРЕДУЗЕЋА ПОСЛОВНИ ЦЕНТАР ЗЕМУН ( у даљем тексту: Јавно предузеће);

II ПОДАЦИ О ОСНИВАЧУ

**Члан 2.**

Оснивач Јавног предузећа је Градска општина Земун, ул. Магистратски трг бр. 1, матични број: 07000073 ( у даљем тексту: Оснивач).

Градска општина Земун има према Јавном предузећу сва права и обавезе на основу закона, оснивачког акта и других прописа.

III ПОДАЦИ О ПРЕДУЗЕЋУ

1. **Настанак Предузећа**

**Члан 3.**

Јавно предузеће основано је 09.10.1991. године под називом Јавно предузеће за управљање пословним простором „Пословни простор- Земун“, у циљу обављања делатности управљања и одржавања пословног простора на коме је носилац права коришћења Градска општина Земун.

Јавно предузеће је уписано у Регистар Привредног суда у Београду под бројем Fi-12948/91 од 02.12.1991. године, а у Регистар Агенције за привредне регистре преведено је Решењем БД 37558/2005 од 06.06.2005. године.

Одлуком оснивача, Скупштине општине Земун од 30.12.2003. године, Јавном предузећу се поверавају послови уређивања и одржавања гробаља и сахрањивања у посебним насељеним местима на територији општине Земун, а Одлуком од 11.06.2005. године, Јавном предузећу поверавају се послови обављања комуналне делатности - одржавања пијаца и пружања услуга на пијацама на територији градске општине Земун, којима не управљају ЈКП Градске пијаце.

Одлуком Скупштине града Београда од 01.07.2016. године, Град Београд преузима послове управљања пословним простором у својини Града Београда, , а Јавно предузеће наставља да обављања комуналну делатност, управљање пијацама и гробљима, под новим називом - Јавно предузеће за пијачне и погребне услуге Земун, односно ЈАВНО ПРЕДУЗЕЋЕ ПОСЛОВНИ ЦЕНТАР ЗЕМУН, почев од 29.03.2019. године.

2.

1. **Пословно име и седиште**

**Члан 4.**

Јавно предузеће послује под пословним именом: ЈАВНО ПРЕДУЗЕЋЕ ПОСЛОВНИ ЦЕНТАР ЗЕМУН, БЕОГРАД (ЗЕМУН).

Скраћено пословно име Јавног предузећа је: ЈП ПОСЛОВНИ ЦЕНТАР ЗЕМУН.

Седиште Јавног предузећа је у Земуну, ул. Косовска бр. 9.

1. **Печат и штамбиљ**

**Члан 5**.

Печат Јавног предузећа је округлог облика, пречника 30 мм, са текстом исписаним на српском језику ћириличним писмом: на рубном делу печата: ЈАВНО ПРЕДУЗЕЋЕ ПОСЛОВНИ ЦЕНТАР ЗЕМУН, у средини печата: БЕОГРАД (ЗЕМУН).

Печат служи за оверавање аутентичних аката, списа и потписа.

Пословна писма и други документи Јавног предузећа, укључујући и оне у електронској форми, који су упућени трећим лицима садрже: пословно име и правну форму Јавног предузећа; седиште; телефон; имејл адресу; регистар у коме је регистровано; пословно име и седиште банке код које Јавно предузеће има рачун; број рачуна; матични број; порески идентификациони број.

Начин коришћења, чувања и уништавања печата, њихов број, врста и количина, уређује се актом који доноси директор Јавног предузећа.

**Члан 6**.

Јавно предузеће има штамбиљ за завођење улаза поште, излазну пошту и завођење аката. Штамбиљ је правоугаоног облика и садржи: назив и седиште Јавног предузећа, простор за упис заводног броја и простор за датум.

Начин коришћења, чувања и уништавања штамбиља, њихов број, врста и количина, уређује се актом који доноси директор Јавног предузећа.

IV ОДГОВОРНОСТ ЈАВНОГ ПРЕДУЗЕЋА И ЊЕГОВА ОВЛАШЋЕЊА У ПРАВНОМ ПРОМЕТУ

**Члан 7.**

Јавно предузеће има статус правног лица са правима и обавезама и одговорностима утврђеним законом, Оснивачким актом и овим Статутом.

Јавно предузеће самостално иступа у правном промету у своје име и за свој рачун.

У правном промету са трећим лицима, Јавно предузеће је овлашћено да закључује уговоре и споразуме и да обавља друге послове у оквиру своје правне способности.

За обавезе према трећим лицима, настале у пословању Јавног предузећа, Јавно предузеће одговара целокупном својом имовином.

Оснивач не одговара за обавезе Јавног предузећа, осим у случајевима предвиђеним законом.

Јавно предузеће заступа и представља директор.

Директор Јавног предузећа је овлашћен да закључује све уговоре и предузима друге правне радње у име и за рачун Јавног предузећа.

**Члан 8**.

Директор као овлашћени заступник Јавног предузећа уписује се у Агенцији за привредне регистре.

3.

**Члан 9.**

Директор може, посебном одлуком у оквиру својих овлашћења, овластити друго лице да предузима радње из његове надлежности, нарочито да може заступати Јавно предузеће пред свим надлежним органима, у складу са законом.

Пред судовима Јавно предузеће заступа Општинско правобранилаштво градске општине Земун.

V ОСНОВНИ КАПИТАЛ

**Члан 10**.

Основни капитал Јавног предузећа чини уписани и уплаћени новчани капитал у износу 1.000.000,00 РСД који је оснивач уплатио 09.10.1991. године.

Износ основног капитала из става 1. овог члана уписује се у одговарајући регистар Агенције за привредне регистре и представља уписани капитал Јавног предузећа.

Усклађивање основног капитала Јавног предузећа врши се у складу са законом.

Основни капитал из става 1. овог члана је удео оснивача, градске општине Земун, као јединог члана са 100 % учешћа у основном капиталу Јавног предузећа.

VI ИМОВИНА ЈАВНОГ ПРЕДУЗЕЋА

**Члан 11**.

ИмовинуЈавног предузећа чине право својине на покретним и непокретним стварима, новчана средства и хартије од вредности и друга имовинска права која су пренета у својину Јавног предузећа у складу са законом укључујући и право коришћења на стварима у јавној својини.

Стварима у јавној својини које је оснивач уложио у Јавно предузеће преносом права коришћења, без права својине, Јавно предузеће не може да располаже, нити да их даље уступа на коришћење без сагласности оснивача.

Јавно предузеће управља и располаже својом имовином у складу са законом, оснивачким актом и Статутом.

**Члан 12.**

Средства у јавној својини могу се улагати у капитал Јавног предузећа у складу са законом и актима Скупштине градске општине Земун.

По основу улагања средстава из става 1. овог члана Градска општина Земун стиче уделе у Јавном предузећу.

Капитал у Јавном предузећу подељен на уделе уписује се у регистар.

**Члан 13**.

О повећању или смањењу основног капитала Јавног предузећа одлучује Скупштина градске општине Земун у складу са законом.

4.

VII ДЕЛАТНОСТ ПРЕДУЗЕЋА

**Члан 14.**

Јавно предузеће основано је ради обезбеђења трајног обављања комуналне делатности од општег интереса и редовног задовољавања потреба корисника услуга, а посебно :

- управљање пијацама, комунално опремање, одржавање и организација делатности на затвореним и отвореним просторима, који су намењени за обављање промета пољопривредно прехрамбених и других производа;

- управљање и одржавање гробаља и објеката који се налазе у склопу гробаља, сахрањивање и кремирање, одржавање пасивних гробаља и спомен обележја.

**Члан 15.**

Претежна делатност Јавног предузећа је:

6820 – изнајмљивање властитих или изнајмљених некретнина и управљање њима.

Поред претежне делатности Јавно предузеће обавља и делатност:

9603 – погребне и сродне делатности.

Претежна делатност Јавног предузећа уписује се у Регистар који води Агенција за привредне регистре.

Јавно предузеће може, без уписа у регистар, да врши и друге делатности које служе обављању претежне делатности, уколико за те делатности испуњава услове предвиђене законом.

Одлуку о промени претежне делатности, проширењу делатности, као и обављању других делатности које служе обављању претежне делатности, доноси Надзорни одбор Јавног предузећа уз сагласност Скупштине градске општине Земун, у складу са законом.

VIII УНУТРАШЊА ОРГАНИЗАЦИЈА ЈАВНОГ ПРЕДУЗЕЋА

**Члан 16.**

Јавно предузеће послује као јединствена радна целина.

Актом директора Јавног предузећа уређује се унутрашња организација и систематизација послова.

IX ОРГАНИ ПРЕДУЗЕЋА

**Члан 17.**

Органи Јавног предузећа су:

1. Надзорни одбор;

2. Директор.

5.

**1. Надзорни одбор**

**Члан 18.**

Надзорни одбор Јавног предузећа има три члана, од којих је један председник, а један члан мора бити из реда запослених.

Председника и чланове Надзорног одбора именује Скупштина градске општине Земун на период од четири године, под условима, на начин и у поступку утврђеном законом, Оснивачким актом Јавног предузећа и овим Статутом.

На услове за именовање и престанак мандата председника и чланова Надзорног одбора примењују се одредбе Закона о јавним предузећима.

Председник и чланови Надзорног одбора имају право на одговарајућу накнаду за рад у Надзорном одбору. Висину накнаде за рад у Надзорном одбору, односно критеријуме и мерила за њено утврђивање одређује Влада.

Председник и чланови Надзорног одбора дужни су да се додатно стручно усавршавају у области корпоративног управљања у складу са програмом за стручно усавршавање који утврђује Влада.

**Члан 19.**

За председника и члана Надзорног одбора Јавног предузећа именује се лице које испуњава следеће услове:

1. да је пунолетно и пословно способно;
2. да има стечено високо образовање на основним студијама у трајању од најмање четири године, односно на основним академским студијама у обиму најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
3. да има најмање пет година радног искуства на пословима за које се захтева високо образовање из тачке 2. овог члана;
4. да има најмање три године радног искуства на пословима који су повезани са пословима Јавног предузећа;
5. да познаје област корпоративног управљања или област финансија;
6. да није осуђивано на казну затвора од најмање шест месеци;
7. да му нису изречене мере безбедности у складу са законом којим се уређују кривична дела и то :

* обавезно психијатријско лечење и чување у здравственој установи,
* обавезно психијатријско лечење на слободи,
* обавезно лечење наркомана,
* обавезно лечење алкохоличара,
* забрана вршења позива, делатности и дужности.

**Члан 20.**

Кандидата за члана Надзорног одбора из реда запослених предлаже збор запослених у Јавном предузећу.

6.

За кандидата може бити предложен запослени у предузећу који поред услова предвиђених чланом 20. овог Статута мора испуњавати и следеће услове:

* да није био ангажован у вршењу ревизије финансијских извештаја Јавног предузећа у последњих пет година;
* да није члан политичке странке.

Кандидата за представника запослених у Надзорном одбору на збору запослених, може предложити сваки запослени, при чему је дужан да свој предлог образложи.

Надзорни одбор, директор и извршни директор не могу предлагати представника запослених у Надзорном одбору.

Кандидат се бира јавним гласањем одлуком већине присутних на збору запослених.

**Члан 21.**

О питањима из своје надлежности, Надзорни одбор одлучује већином гласова од укупног броја присутних чланова Надзорног одбора, при чему сваки члан Надзорног одбора има један глас. Гласање на седници је јавно, а о предлогу да се гласа тајно одлучује Надзорни одбор.

Надзорни одбор одлучује ако је присутно више од половине чланова.

Надзорни одбор не може пренети право одлучивања о питањима из своје надлежности на директора или друго лице у Јавном предузећу.

Надзорни одбор на првој седници доноси Пословник о раду. Пословником о раду Надзорног одбора ближе се уређује начин рада и одлучивања Надзорног одбора.

**Члан 22**.

Надзорни одбор Јавног предузећа:

- доноси дугорочни и средњорочни план пословне стратегије и развоја уз сагласност Скупштине градске општине Земун и одговоран је за његово спровођење;

- доноси годишњи програм пословања, усклађен са дугорочним и средњорочним планом пословне стретегије и развоја, уз сагласност Скупштине градске општине Земун;

- усваја извештај о степену реализације годишњег програма пословања;

- усваја тромесечни извештај о степену усклађености планираних и реализованих активности;

- усваја финансијске извештаје;

- надзире рад директора;

- успоставља, одобрава и прати рачуноводство, унутрашњу контролу, финансијске извештаје и политику управљања ризицима;

- доноси инвестиционе програме и критеријуме за инвестициона улагања;

- даје сагласност директору за предузимање послова или радњи у складу са законом, Статутом и одлуком оснивача;

- доноси одлуку о давању или одузимању прокуре;

- доноси Статут Јавног предузећа уз сагласност Скупштине градске општине Земун;

- доноси Правилник о раду Јавног предузећа уз претходну сагласност Скупштине градске општине Земун;

- одлучује о статусним променама, оснивању других правних субјеката и улагању капитала, о смањењу или повећању капитала Јавног предузећа уз претходну сагласност Скупштине градске општине Земун;

7.

- одлучује о издавању, продаји и куповини удела, као и продаји удела у Јавном предузећу или куповини удела или акција у другом предузећу уз сагласност Скупштине градске општине Земун;

- доноси одлуку о расподели добити, односно начину покривања губитака, уз сагласност Скупштине градске општине Земун;

- доноси план и одлуке о јавним набавкама;

- доноси пословник о раду Надзорног одбора;

- закључује уговоре о раду са директором, у складу за Законом о раду;

- доноси одлуку о исплати стимулације директору и извршном директору;

- доноси одлуке о ценовнику пијачних, погребних и других услуга Јавног предузећа уз сагласност Скупштине градске општине Земун;

- усваја акт о процени вредности капитала, програм и одлуку о својинској трансформацији, уз сагласност Скупштине градске општине Земун;

- доноси одлуку о располагању средствима у јавној својини која су пренета у својину Јавног предузећа велике вредности, која су у непосредној функцији обављања делатности од општег интереса, уз сагласност Скупштине градске општине Земун;

- одлучује о оснивању зависних друштава капитала, уз претходну сагласност Скупштине градске општине Земун;

- управља предузећима чији је оснивач Јавно предузеће у функцији Скупштине друштва;

- именује и разрешава директоре предузећа чији је оснивач Јавно предузеће,

- врши и друге послове у складу са законом и овим Статутом.

**2. Директор**

**Члан 23**.

Директора Јавног предузећа именује Скупштина градске општине Земун, на период од четири године, на основу спроведеног јавног конкурса.

Директор Јавног предузећа заснива радни однос на одређено време.

Поступак за именовање директора предузећа врши се у складу са Законом о јавним предузећима и Оснивачким актом Јавног предузећа.

Директор Јавног предузећа има право на зараду а може имати и право на стимулацију. Висину стимулације, односно услове и критеријуме за њено утврђивање одређује Влада.

Директор Јавног предузећа је функционер који обавља јавну функцију.

Директор не може имати заменика.

**Члан 24**.

Са именованим директором, Надзорни одбор Јавног предузећа закључује уговор о раду на одређено време у складу са законом којим се уређује правни положај јавних предузећа, којим се детаљније утврђује његов положај, овлашћења, одговорности и зарада.

**Члан 25**.

Директор је самосталан у вршењу послова из свог делокруга и за свој рад одговоран је Надзорном одбору Јавног предузећа и Оснивачу.

8.

**Члан 26.**

Директор одговара за резултате пословања и законитост рада Јавног предузећа.

Директор одговара за штету нанету Јавном предузећу доношењем и извршавањем одлука за које је овлашћен у складу са законом.

**Члан 27.**

За директора Јавног предузећа именује се лице које испуњава следеће услове:

1. да је пунолетно и пословно способно;
2. да има стечено високо образовање на основним студијама у трајању од најмање четири године, односно на основним академским студијама у обиму најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
3. да има најмање пет година радног искуства на пословима за које се захтева високо образовање из тачке 2. овог члана;
4. да има најмање три године радног искуства на пословима који су повезани са пословима Јавног предузећа;
5. да познаје област корпоративног управљања или област финансија;
6. да има радно искуство у организовању рада и вођењу послова;
7. да није члан органа политичке странке, односно да му је одређено мировање у вршењу функције у органу политичке странке;
8. да није осуђивано на казну затвора од најмање шест месеци;
9. да му нису изречене мере безбедности у складу са законом којим се уређују кривична дела и то :

* обавезно психијатријско лечење и чување у здравственој установи,
* обавезно психијатријско лечење на слободи,
* обавезно лечење наркомана,
* обавезно лечење алкохоличара,
* забрана вршења позива, делатности и дужности.

**Члан 28.**

Директор Јавног предузећа:

1. представља и заступа Јавно предузеће;
2. организује и руководи процесом рада;
3. води пословање Јавног предузећа;
4. одговара за законитост рада Јавног предузећа, за реализацију одлука Скупштине, Већа и Председника градске општине Земун;
5. предлаже дугорочни и средњорочни план пословне стратегије и развоја Јавног предузећа и одговоран је за његово спровођење;
6. предлаже годишњи односно трогодишњи програм пословања Јавног предузећа и одговоран је за његово спровођење;
7. предлаже финансијске извештаје;
8. извршава одлуке Надзорног одбора;

9.

1. бира извршног директора и закључује уговор о раду са извршним директором;
2. доноси акт о систематизацији Јавног предузећа;
3. закључује уговоре о раду у име и за рачун Јавног предузећа;
4. одлучује о појединачним правима, обавезама и одговорностима запослених у складу са законом, Правилником о раду и Статутом;
5. врши друге послове одређене законом, Оснивачким актом и Статутом Јавног предузећа.

**Члан 29.**

У обављању послова из своје надлежности директор доноси одговарајуће одлуке, решења, упутства, наредбе и друге акте.

Директор може образовати радна тела комисије, радне групе и сл., ради обављања послова из његове надлежности.

Одлуком, односно решењем о образовању радних тела, директор утврђује њихов мандат, број чланова и послове које ће обављати.

**Члан 30**.

Мандат директора Јавног предузећа престаје:

* истеком периода на који је именован,
* оставком,
* разрешењем.

Директор Јавног предузећа оставку у писаној форми подноси Скупштини градске општине Земун.

Поступак за именовање директора покреће се шест месеци пре истека периода на који је именован, односно у року од 30 дана од дана подношења оставке или разрешења.

**Члан 31**.

Предлог за разрешење директора подноси Веће градске општине Земун.

Предлог за разрешење директора Предузећа може поднети и Надзорни одбор преко Већа градске општине Земун.

Предлог за разрешење из става 1. и 2. овог члана мора бити образложен, са прецизно наведеним разлозима због којих се предлаже разрешење и доставља се директору који има право да се у року од 20 дана изјасни о разлозима због којих се предлаже разрешење.

Пошто директору пружи прилику да се изјасни о постојању разлога за разрешење и утврди потребне чињенице Веће градске општине Земун предлаже Скупштини градске општине Земун доношење одговарајућег решења.

Против решења о разрешењу жалба није допуштена, али се може водити управни спор.

**Члан 32.**

Директор се разрешава пре истека периода на који је именован, уколико:

1. у току трајања мандата престане да испуњава услове за директора Јавног предузећа из члана 28. Статута Јавног предузећа ;
2. Јавно предузеће не достави годишњи програм пословања у роковима прописаним чланом 52. Статута Јавног предузећа;

10.

1. се утврди да је, због нестручног, несавесног обављања дужности и поступања супротног пажњи доброг привредника и пропуста у доношењу и извршавању одлука и организовању послова у Јавном предузећу, дошло до знатног одступања од остваривања основног циља пословања Јавног предузећа, односно од плана пословања Јавног предузећа;
2. се утврди да делује на штету Јавног предзећа кршењем директорских дужности несавесним понашањем или на други начин;
3. извештај овлашћеног ревизора на годишњи финансијски извештај буде негативан;
4. у току трајања мандата буде правноснажно осуђен на условну или безусловну казну затвора;
5. у другим случајевима прописаним законом.

**Члан 33**.

Директор Јавног предузећа може бити разрешен пре истека периода на који је именован уколико:

1. Јавно предузеће не достави тромесечни извештај у року прописаном чланом 54. Статута Јавног предузећа;
2. Јавно предузеће на испуни планиране активности из годишњег програма пословања;
3. Јавно предузеће утроши средства за одређене намене изнад висине утврђене програмом пословања за те намене, пре прибављања сагласности на измене и допуне годишњег програма пословања;
4. Јавно предузеће не спроводи усвојен годишњи програм пословања у делу који се односи на зараде и запошљавање из члана 53. Статута Јавног предузећа;
5. Јавно предузеће врши исплату зарада без овере обрасца из члана 57. Статута Јавног предузећа;
6. Не примени предлоге овлашћеног ревизора или не примени рачуноводствене стандарде у примени финансијских извештаја;
7. Јавно предузеће не поступи по препорукама из извештаја овлашћеног ревизора;
8. Не извршава одлуке Надзорног одбора;
9. У другим случајевима прописаним законом.

**Члан 34.**

Уколико у току трајања мандата против директора буде потврђена оптужница, Скупштина градске општине Земун доноси решење о суспензији.

Суспензија траје док се поступак правноснажно не оконча.

На сва питања о суспензији директора сходно се примењују одредбе о удаљењу са рада прописане Законом о раду.

**3.Извршни директор**

**Члан 35.**

Јавно предузеће има једног извршног директора.

Извршни директор не може имати заменика.

Извршни директор мора бити у радном односу у Јавном предузећу.

11.

**Члан 36.**

За извршног директора Јавног предузећа бира се лице које испуњава услове из члана 27. Статута Јавног предузећа.

**Члан 37.**

Извршни директор за свој рад одговара директору.

Извршни директор обавља послове у оквиру овлашћења која му је одредио директор, у складу са Oснивачким актом и Статутом.

**Члан 38.**

Извршни директор има право на зараду, а може имати и право на стимулацију.

Влада подзаконским актом одређује услове и критеријуме за утврђивање и висину стимулације из претходног става овог члана.

Акт о исплати стимулације извршног директора, на предлог директора, доноси Надзорни одбор, уз сагласност Већа Градске општине Земун.

**Члан 39.**

Скупштина градске општине Земун може именовати вршиоца дужности директора до именовања директора Јавног предузећа по спроведеном јавном конкурсу.

Период обављања функције вршиоца дужности директора не може бити дуже од једне године.

Исто лице не може бити два пута именовано за вршиоца дужности директора.

Вршилац дужности директора мора испуњавати услове за именовање директора Јавног предузећа прописане законом и овим Статутом.

Вршилац дужности има сва права, обавезе и овлашћења која има директор Јавног предузећа.

**Члан 40**.

Између директора који престаје да обавља дужност и новог директора, односно вршиоца дужности обавезно се врши примопредаја.

Примопредаја дужности из претходног става врши се у присуству комисије коју именује Надзорни одбор.

Комисија се састоји од председника и два члана.

Надзорни одбор приликом именовања комисије одређује рок у коме се има извршити примопредаја.

**Члан 41**.

Директор коме престаје дужност, дужан је да детаљно упозна новог директора, односно вршиоца дужности са финансијским стањем, пословањем и радним задацима који су у току и које треба извршити у одређеном року.

Записник о примопредаји доставља се Надзорном одбору Јавног предузећа.

Директор је дужан да поднесе извештај о извршеној примопредаји.

**Члан 42**.

Чланови Надзорног одбора и директор не смеју бити у сукобу интереса, у смислу закона којим се уређује спречавање сукоба интереса.

12.

X ПРАВА, ОБАВЕЗЕ И ОДГОВОРНОСТИ ОСНИВАЧА ПРЕМА ЈАВНОМ ПРЕДУЗЕЋУ И ЈАВНОГ ПРЕДУЗЕЋА ПРЕМА ОСНИВАЧУ

**Члан 43.**

Јавно предузеће организује свој рад и пословање на начин којим се обезбеђује:

* 1. трајно и несметано пружање комуналних услуга корисницима под условима и на начин уређен законом, прописима и стандардима донесеним на основу закона;
  2. прописани или уговорени обим и квалитет комуналних услуга, који подразумева тачност у погледу рокова, сигурност корисника у добијању услуга и здравствену и хигијенску исправност у складу са позитивним прописима;
  3. предузимање мера одржавања, развоја и заштите комуналних објеката, постројења и опреме, који служе за обављање комуналне делатности;
  4. развој и унапређење квалитета и врста комуналних услуга, као и унапређење организације и ефикасности рада.

Jавно предузеће обавља комуналну делатност у складу са законом, Оснивачким актом, одлукама Скупштине градске општине Земун, Статутом Јавног предузећа и другим прописима.

**Члан 44.**

Оснивач је дужан да:

* обезбеди Јавном предузећу материјалне, техничке и друге услове за несметано вршење делатности;
* остварује надзор и контролу над обављањем делатности;
* предузима мере за унапређење делатности.

**Члан 45.**

У случају поремећаја у пословању Јавног предузећа, Скупштина градске општине Земун може предузети мере којима ће обезбедити услове за несметано обављање делатности од општег интереса, осим ако је законом којим се одређује делатност од општег интереса другачије одређено, а нарочито:

1. промену унутрашње организације Јавног предузећа;
2. разрешење органа које именује и именовање привремених органа Јавног предузећа;
3. ограничење у погледу права располагања појединим средствима у јавној својини;
4. друге мере одређене законом којим се уређују услови и начин обављања делатности од општег интереса и Оснивачким актом.

Уколико поремећај у пословању Јавног предузећа доведе до угрожавања живота и здравља људи или имовине, а надлежни орган оснивача не предузме мере из става 1. овог члана, те мере предузима Влада.

13.

XI ОСНИВАЧКА ПРАВА

**Члан 46.**

Јавно предузеће може, уз претходну сагласност Скупштине градске општине Земун, основати друштво капитала за обављање делатности од општег интереса, као и друштво

капитала за обављање делатности која није делатност од општег интереса, у складу са Законом о привредним друштвима и Законом о јавним предузећима.

Јавно предузеће може улагати капитал у већ основана друштва капитала, уз претходну сагласност Скупштине градске општине Земун.

XII РАСПОРЕЂИВАЊЕ ДОБИТИ, ПОКРИЋЕ ГУБИТАКА И СНОШЕЊЕ РИЗИКА

**Члан 47**.

Финансијски резултат пословања исказује се у годишњем обрачуну и представља разлику између прихода и расхода Јавног предузећа у периоду за који се утврђује, при чему се вишак прихода над расходима приказује као добит, а вишак расхода над приходима као губитак, а у складу са Законом о рачуноводству, Статутом Јавног предузећа и позитивним прописима.

Јавно предузеће стиче добит обављањем делатности наведених у Статуту Јавног предузећа.

Јавно предузеће утврђује добит, односно губитак годишњим завршним рачуном у складу са законом.

**Члан 48**.

Добит Јавног предузећа, утврђена у складу са законом, може се расподелити за повећање основног капитала, или за друге намене, у складу са законом, другим прописом који уређује расподелу добити и покриће губитака, овим Статутом, програмом пословања и годишњим финансијским извештајем Јавног предузећа.

Одлуку о расподели добити доноси Надзорни одбор Јавног предузећа, уз сагласност Скупштине градске општине Земун.

Одлуком из става 2. овог члана, део остварене добити уплаћује се у буџет оснивача, по завршном рачуну за претходну годину.

Висина и рок за уплату добити из става 3. овог члана утврђује се законом, односно одлуком о буџету за наредну годину.

**Члан 49**.

Одлуку о начину покрића губитака доноси Надзорни одбор Јавног предузећа, у складу са законом, другим прописом који уређује расподелу добити и покриће губитака, овим Статутом, програмом пословања и годишњим финансијским извештајем Јавног предузећа, уз сагласност Скупштине градске општине Земун.

**Члан 50**.

Средства за рад за обављање делатности Јавно предузеће обезбеђује: из прихода од продаје комуналних услуга, из кредита, донација и поклона, из буџета оснивача, као и из других извора у складу са законом.

Делатност Јавног предузећа финансира се на основу годишњег, односно трогодишњег програма пословања који доноси Надзорни одбор Јавног предузећа.

14.

XIII ПЛАНОВИ И ПРОГРАМИ

**Члан 51.**

Планови и програми Јавног предузећа су :

* годишњи програм пословања,
* средњорочни план пословне стратегије и развоја Јавног предузећа,
* дугорочни план пословне стратегије и развоја Јавног предузећа,
* финансијски планови,
* други планови и програми.

Планови и програми Јавног предузећа из става 1. овог члана достављају се Скупштини градске општине Земун, најкасније до 1. децембра текуће године за наредну годину.

Планови и програми сматрају се донетим када на њих сагласност да Скупштина градске општине Земун.

**Члан 52**.

Годишњи програм, односно трогодишњи програм пословања Јавног предузећа садржи, нарочито:

1. планиране изворе прихода и позиције расхода по наменама;
2. планиране набавке;
3. план инвестиција;
4. планирани начин расподеле добити, односно планирани начин покрића

губитака;

1. елементе за целовито сагледавање цена услуга;
2. план зарада и запошљавања;
3. критеријуме за коришћење средстава за помоћ, спортске активности, пропаганду и репрезентацију.

Измене и допуне годишњег, односно трогодишњег програма пословања могу се вршити искључиво из стратешких и државних интереса или уколико се битно промене околности у којима Јавно предузеће послује.

Ако Надзорни одбор Јавног предузећа до почетка календарске године не донесе годишњи односно трогодишњи програм пословања, до доношења тог програма зараде се обрачунавају и исплаћују на начин и под условима утврђеним годишњим програмом за претходну годину.

**Члан 53**.

Јавно предузеће дужно је да надлежном органу Градске општине Земун доставља тромесечни извештај о реализацији годишњег програма пословања.

Извештај се доставља у року од 30 дана од дана истека тромесечја, на обрасцу који прописује министар надлажан за послове привреде.

**Члан 54**.

На основу извештаја из члана 54. овог Статута надлежни орган Градске општине Земун сачињава и доставља министарству информацију о степену усклађености планираних и реализованих активности.

15.

Поред извештаја из става 1. овог члана, надлежни орган Градске општине Земун једном годишње доставља министарству анализу пословања Јавног предузећа, са предузетим мерама за отклањање поремећаја у пословању Јавног предузећа.

Анализа се доставља у року од 60 дана од завршетка календарске године.

**Члан 55**.

Јавно предузеће мора имати извршену ревизију финансијских извештаја од стране овлашћеног ревизора.

Финанијски извештај са извештајем овлашћеног ревизора Јавно предузеће доставља надлежном органу Градске општине Земун ради информисања.

**Члан 56**.

Јавно предузеће дужно је да пре исплате зарада овери образац за контролу обрачуна и исплате зарада.

Образац из става 1. овог члана прописује Влада на предлог министра надлежног за послове финансија.

Уколико Јавно предузеће не спроводи годишњи програм пословања у делу који се односи на зараде и запошљавање, надлежни орган Градске општине Земун неће извршити оверу обрасца за контролу обрачуна и исплате зарада.

XIV УСЛОВИ И НАЧИН ЗАДУЖИВАЊА ЈАВНОГ ПРЕДУЗЕЋА

**Члан 57**.

Јавно предузеће се може задужити само под условима и на начин предвиђеним законом, Статутом Јавног предузећа и програмом пословања Јавног предузећа.

У смислу одредаба овог Статута задужење се сматра располагањем имовином Јавног предузећа.

XV РАДНИ ОДНОСИ

**Члан 58.**

Права, обавезе и одговорности запослених из радног односа уређују се Правилником о раду, Актом о систематизацији и уговорима о раду Јавног предузећа у складу са законом и актима оснивача.

XVI ПРАВА И ДУЖНОСТИ У ШТРАЈКУ

**Члан 59**.

У Јавном предузећу право на штрајк остварује се у складу са законом.

**Члан 60.**

У случају да у Јавном предузећу нису обезбеђени услови за остваривање редовног процеса рада услед више силе, министарство надлежно за област којој припада делатност Јавног

16.

предузећа и Веће градске општине Земун, ако оцени да могу наступити штетне последице за живот и здравље људи и безбедност имовине или друге штетне неотклоњиве последице, поступа у складу са законом.

**Члан 61.**

Забрањено је коришћење имовине, активности, имена и визуелног идентитета Јавног предузећа у свим активностима везаним за политичке странке и изборне кампање, као и свака друга употреба предузећа у политичке сврхе.

XVII ИНФОРМИСАЊЕ ЈАВНОСТИ, КОРИСНИКА УСЛУГА И ЗАПОСЛЕНИХ У ЈАВНОМ ПРЕДУЗЕЋУ

**Члан 62**.

Јавност у раду Јавног предузећа обезбеђује се редовним извештавањем јавности.

Јавно предузеће у том смислу објављује на својој интернет страници:

* радне биографије чланова Надзорног одбора, директора и извршног директора;
* организациону структуру;
* годишњи, односно трогодишњи програм пословања, као и све његове измене и допуне;
* тромесечне извештаје о реализацији годишњег, односно трогодишњег програма пословања;
* годишњи финансијски извештај са мишљењем овлашћеног ревизора;
* друге елементе пословања које Влада утврди да су од нарочитог значаја за јавност;
* друге информације од значаја за јавност.

**Члан 63.**

Органи управљања Јавног предузећа обавезни су да обезбеде јавност свога рада и редовно, благовремено, потпуно, истинито и приступачно информисање запослених о свим питањима која су битна за рад и развој Јавног предузећа и остваривања права запослених.

Обавештавање запослених врши се путем огласне табле Јавног предузећа, путем електронске поште и на други начин доступан свим запосленима.

XVIII ПОСЛОВНА ТАЈНА

**Члан 64.**

Пословном тајном сматрају се материјали, подаци, исправе односно акти који су законом и другим прописима или нормативним актом као и појединачним одлукама, документима одговарајућих органа, проглашени пословном тајном и друге исправе и подаци чије би саопштавање неовлашћеним лицима због њихове природе, значаја и карактера било противно интересима Јавног предузећа.

Пословну тајну обавезни су да чувају чланови Надзорног одбора и сви запослени који на било који начин сазнају за исправу и податке који се сматрају пословном тајном.

Обавеза чувања пословне тајне траје и по престанку радног односа у Јавном предузећу односно престанка функције члана Надзорног одбора.

Одавање пословне тајне представља повреду радне обавезе.

17.

XIX ОПШТИ АКТИ ЈАВНОГ ПРЕДУЗЕЋА

**Члан 65.**

Општи акти Јавног предузећа су:

* Статут;
* Правилници;
* Пословници;
* Упутства;
* Одлуке којима се на општи начин уређују одређена питања;
* Друга општа акта у складу са законом и потребама Јавног предузећа.

**Члан 66.**

Статут је основни општи акт Јавног предузећа. Други општи акти Јавног предузећа (правилници, одлуке којима се на општи начин уређују одређена питања и друга општа акта у складу са законом и потребама Јавног предузећа) морају бити у сагласности са Статутом. Статутом се ближе уређује организација предузећа, ближе дефинишу послови и начин одлучивања органа Јавног предузећа и друга питања од значаја за пословање Јавног предузећа у складу са законом и другим прописима.

Општи акти предузећа мењају се на начин и по поступку по коме се доносе.

Статут доноси Надзорни одбор и упућује га Скупштини градске општине Земун на сагласност.

**Члан 67.**

Статут предузећа мења се одлуком Надзорног одбора Јавног предузећа, на коју сагласност даје Скупштина Градске општине Земун.

Законски заступник предузећа дужан је да после сваке измене Статута, сачини пречишћен текст Статута и да га потпише.

Свака измена Статута, као и његов пречишћен текст после измене, региструје се у складу са законом о регистрацији.

**Члан 68**.

Појединачни акти које доносе органи и овлашћени појединци морају бити у складу са Статутом и другим општим актима Јавног предузећа.

**Члан 69.**

Општи акти објављују се стављањем на огласну таблу Јавног предузећа и ступају на снагу осмог дана од дана објављивања.

**Члан 70**.

Тумачење одредаба Статута и других општих аката Јавног предузећа даје орган који их доноси.

**Члан 71.**

На сва питања која нису регулисана овим Статутом или су регулисана на други начин у односу на позитивно правне прописе, примењиваће се непосредно одредбе одговарајућих закона и осталих позитивно правних прописа.

18.

XX ПРЕЛАЗНЕ И ЗАВРШНЕ ОДРЕДБЕ

**Члан 72.**

Овај Статут ступа на снагу даном добијања сагласности од Оснивача.

**Члан 73.**

Ступањем на снагу овог Статута, односно даном почетка примене, престаје да важи Статут Јавног предузећа бр. 01-66 од 06.03.2013. године и 01-225 од 22.12.2014. године.

ЈАВНО ПРЕДУЗЕЋЕ ПОСЛОВНИ ЦЕНТАР ЗЕМУН

Директор

Владимир Ћорић

19.